**Іріктеу ережесі мен қағидалары туралы**

**(**ұсыныс)

1. Құжат қабылдауды автоматтандыру. Құжат қабылдау – Киноорталық қызметкеріне жүктелмей, электронды түрде іске асуы тиіс. Бұл – қолданыста жеңіл әрі әділ және арзан болмақ. Сайтты басқаратын мердігер компания сыйлы әрі тәуелсіз болуы шарт. Сонда, құжат жинауда әділетсіздік болмайды.

2. Сценарийді оқу, саралау және бағалау міндеті жүктелген «Сарапшылар кеңесі» мәселесі.

Заңда Сарапшылар кеңесі мүшелерін Үкімет тағайындайды деп көрсетілген. Бұл – дұрыс емес. Кино саласында фильмдердің түрлі бағытына сай бірнеше қауымдастық-бірлестіктер бар. Атап айтсақ, «Қазақстан кинематографистер одағы», «Қазақстан анимациялық киностудиялар қауымдастығы» «QazDoc» деректі фильмдер саласындағы мамандардың қоғамдық бірлестігі» «Қазақстан киносыншылар қауымдастығы» және т.б

Әр қауымдастық өз іріктеу әдістемесін бекітіп, сол әдістемемен «Сарапшылар кеңесіне» өз өкілдерін ұсынуы шарт. Мұндағы басты мақсат, әрбір «үміткер жобаны» сол бағыттағы мамандардан құрылған сарапшылар кеңесінің бағалауы.

(Мысалы: көркем фильм бағытындағы үміткер жобаны документалды фильмнің маманы немесе анимациялық фильмнің маманы бағалай алмайды)

(Қазіргі Сарапшылар кеңесінде, кино өнеріне мүлде қатысы жоқ, театр, ән өнерінің мамандары отыр)

«Сарапшылар кеңесі» жоғарыда айтқанымыздай құрылса ғана Кеңес шешімі айқын әрі әділ болмақ.

Әрі, «Сарапшылар кеңесі» жұмысынан қандай да бір кемшілік шықса, жауапкершілік үкіметте емес, аталған қауымдастықтарда болады және олар мәселені үкіметке жүгінбей заңдық тұрғыда өзара шешеді.

3. Іріктеу анонимді түрде жүргізіліп, әр сценарийге нөмір бекітіліп, автордың аты-жөні көрсетілмей сарапшыларға берілуі шарт, сонда назар тұлғаға емес, туындының көркемдік деңгейіне ауады.

4. «Ұлттық киноны қолдау орталығы» тек тырнақша ішінде ғана емес, тура мағынасындағы «Қолдау орталығына» айналу керек. Министрлік сондай талап қоюы шарт. Егер шарт орындалмаса, онда басшы ауысу керек.

Ең бастысы, мағынасы терең, ұлттық құндылықтарға негізделген сценарийлер іріктелуі керек. Сценарий және оны іске асыратын режиссерлық форма маңызды десек те ол тек форма. Көптеген маман оны іске асыруы мүмкін. Бірақ, ұлттық және жалпыадамзаттық құндылықтарды толғайтын, соған сүйене отырып өмір сүретін және оны іске асыра алатын маман көп емес. Сондай мамандарды іріктеу, олардың идеясын кино туындыға айналдыруға көмектесу «Ұлттық киноны қолдау орталығының» ең маңызды міндеті, қоғам алдындағы жауапкершілігі болуы шарт.

**Результаты согласования**28.04.2023 09:57:50: Бейсенбаев Е. А. (Комитет по финансам и бюджету) - - cогласовано без замечаний
28.04.2023 09:57:04: Барлыбаев Е. Х. (Комитет по вопросам экологии и природопользованию) - - cогласовано без замечаний
28.04.2023 09:57:29: Садыков А. А. (Комитет по законодательству и судебно-правовой реформе) - - cогласовано без замечаний
28.04.2023 10:01:47: Смирнова И. В. (Комитет по финансам и бюджету) - - cогласовано без замечаний
28.04.2023 10:19:08: Толыкбаев М. М. (Комитет по экономической реформе и региональному развитию) - - cогласовано без замечаний
28.04.2023 10:28:22: Еспаева Д. М. (Секретариат Заместителей Председателя) - - cогласовано без замечаний
28.04.2023 10:57:10: Перуашев А. Т. (Комитет по экономической реформе и региональному развитию) - - cогласовано без замечаний